WikiLeaks asoschisi Julian Assanjning bayonot berishicha, maxfiy ma’lumotlarni e’lon qiluvchi sayt AQSh prezidentligiga oid barcha hujjatlarni saylov o‘tkazilishidan avvalroq e’lon qiladi. Uning so‘zlariga ko‘ra, mazkur axborotlar kelgusi ikki yarim oy mobaynida har hafta e’lon qilib boriladi. Bu haqda Assanj sayt tashkil etilganligining o‘n yilligi munosabati bilan o‘tkazgan matbuot anjumanida so‘z yuritgan. Uning aytishicha, o‘tgan yillar mobaynida 10 mlndan ortiq hujjat, 10 mlrd so‘z oshkor qilingan. Eslatib o‘tamiz, AQSh prezidentligi uchun saylovlar shu yilning 8 noyabrida bo‘lib o‘tadi.